paragraph_text: Honeypotova je vrijednost što ima mogućnost biti ispitan, napadnut ili kompromitiran. Administrator sustava može prikupiti informacije o napadaču, vektorima napada i alatima koje napadač koristi kako bi zadobio pristup napadnutom sustavu. Alat je tim bolji ako administrator može prikupiti veliku količinu informacija, a da pri tome napadač toga nije ni svjestan.<ref>Repozitorij Fakulteta prometnih znanosti u Zagrebu Tomislav Nagy; Projektiranje sigurnosti informacijsko-komunikacijskog sustava primjenom mehanizma Honeypot; 27. rujna 2016; pristupljeno 27. siječnja 2020. Ovisno o tipu i namjeni, honeypot sustave dijeli se na dvije osnovne skupine: komercijalne i istraživačke. Druga podjela je na osnovi razine interakcije između neovlaštenog korisnika i honeypot sustava. Viša razina između neovlaštenih korisnika i honeypot sustava u pravilu podrazumijeva kompleksniji sustav, veći angažman oko administracije, veću cijenu te viši sigurnosni rizik za okolne sustave. Honeypot sustavi se gotovo redovito sastoje od jednog računala koje simulira određeni broj mrežnih servisa, odnosno poslužitelja. Nasuprot njima su honeynet sustavi koji su dosta složeniji i naprjedniji su model honeypot tehnologije.